Uzvaras iela (Jelgava)
Šis raksts ir par ielu Jelgavā. Par citām jēdziena Uzvaras iela nozīmēm skatīt nozīmju atdalīšanas lapu. Uzvaras iela ir viena no Jelgavas ielām. Tā sākas pie krustojuma ar Lielo ielu, ved gar Hercoga Jēkaba laukumu un Jelgavas Kultūras namu, tālāk turpinās gar Jelgavas 3. sākumskolu un Jelgavas tirgu līdz Mēdemu villai. Beidzas aiz bijušās Jelgavas Linu fabrikas Lielupes palieņu pļavās. Pirmā pasaules kara Vācijas karaspēka Kurzemes ofensīvas laikā 1915. gadā tika sagrautas ēkas pie pilsētas ziemeļu robežas, bet 1944. gada augustā Otrā pasaules kara kaujā par Jelgavu gandrīz pilnībā iznīcināta ielas vēsturiskā apbūve, kas tikpat kā nav atjaunota, tāpēc mūsdienās to lielākoties veido Latvijas PSR laikā celtas ēkas. 2009. gadā Uzvaras un Ausekļa ielas krustojumā pie Jelgavas tirgus uzstādīja mākslinieces Līga Jaunzemes veidoto piemiņas zīmi "Ezera vārti".